VIGAN CITY – Mabuya laengen online ti mapaspasungadan a 2020 Tokyo Olympics a mangrugi inton alas siete iti rabii iti oras ti pagilian a Pilipinas.
Iti pannaki-uman ti Bombo Radyo Vigan ken ni BINC Walter Lumahan, dagiti laeng international media ti makastrek ngem kadagiti mapan agbuya ket awan ti mapalubosan a sumrek iti playing venue.
Dagiti tattao a kayatna ti makapan iti Tokyo Olympics ket agpatinggada laeng iti entrance nga ayan ti Olympic logo nga isu ti maipalubosan a mapanda pagalaan iti ladawan wenno ag-picture
Innayon ni Lumahan a sakbay pay a natuloy ti Olympics ket nai-refund ti kuarta da dagiti nakapa-book kadagiti hotel.
ilo_Latn ilo_Latn ilo_Latn ilo_Latn